ROMÂNIA

 

### CONSILIUL LOCAL

#### ALEXANDRU ODOBESCUU ODOBESCU

JUDEŢUL CĂLĂRAŞI

Cod 917007, comuna Alexandru Odobescu, jud. Călăraşi, România cod fiscal : 3966281

# HOTĂRÂRE

privind aprobarea Regulamentului privind stabilirea domeniilor și a modalității de instituire/actualizare a taxelor speciale

**Consiliul local Alexandru Odobescu, judeţul Călăraşi întrunit în şedinţa ordinară din data de 10.02.2020.**

**Având în vedere:**

-expunerea de motive aprimarului comunei Alexandru Odobescu domnul Eremia Niculae cu nr.433/31.01.2020 prin care propune aprobarea Regulamentului privind stabilirea domeniilor și a modalității de instituire/actualizare a taxelor speciale; --referatul compartimentului de specialitate nr.432/31.01.2020 intocmit de doamna Serban Selena care solicita aprobarea Regulamentului privind stabilirea domeniilor și a modalității de instituire/actualizare a taxelor speciale. În conformitate cu prevederile art. 484 din Legea nr. 227/2015 privind Codul fiscal cu modificarile ulterioare, ale art. 166 alin.(l) lit (e) din Codul Administrativ, ale Legii nr. 273/2006 privind finanțele publice locale, cu modificările și completările ulterioare, în temeiul art. 129 alin. (2) lit. b), alin. (4) lit. c), art.136 alin.l și 8, , art.243 alin.l lit.a) din O.U.G. nr. 57/2019 privind Coduladministrativ. In temeiul art. 196 alin. (1) litî a) din O.U.G. nr. 57/2019 privind Codul administrativ

HOTĂRĂȘTE:

**Art.l.** Se aprobă Regulamentul privind stabilirea domeniilor și a modalității de instituire/actualizare a taxelor speciale, conform anexei 1 care face parte integrantă din prezenta hotărâre.

**Art.2**. Doamna Serban Selena Consilier superior la impozite si taxe locale va asigura executarea prevederilorprezenteihotărâri.

**Art.3** Taxele speciale au fost adoptate conform art.2 din H.C.L nr.60/28.11.2019.

Secretarul primariei va comunica prezenta celor interesati

 Preşedinte sedinta, Contrasemnează secretar,

 Stanescu Nelu Ispas Vasile

Nr. 12

Adoptată la comuna Alexandru Odobescu

Astăzi 10.02.2020

Adoptată cu 11 voturi pentru, împotriva nu , abţineri nu.

### RAPORT DE SPECIALITATE privind Regulamentul de adoptare/actualizare a taxelor speciale și domeniile în care se pot institui

Art.484 din Legea 227/52015 privind Codul fiscal, cu modificările ulterioare, precizează faptul că se pot institui taxe speciale astfel:

 (l) Pentru funcționarea unor servicii publice locale create în interesul persoanelor fizice și juridice, precum și pentru promovarea turistică a localității, consiliile locale, județene și Consiliul General al Municipiului București, după caz, pot adopta taxe speciale.

1. Domeniile în care consiliile locale, județene și Consiliul General al Municipiului București, după caz, pot adopta taxe speciale pentru serviciile publice locale, precum și cuantumul acestora se stabilesc în conformitate cu prevederile Legii nr, 273/2006 privind finanțele publice locale, cu modificările și completările ulterioare.
2. Taxele speciale se încasează numai de la persoanele fizice și juridice care beneficiază de serviciile de instituția sau serviciul public de interes local, potrivit regulamentului de organizare și funcționare al acestora. sau de la cele care sunt obligate, potrivit legii, să efectueze prestații ce intră în sfera de activitate a acestui tip de serviciu.”

Totodată pct. 161 din HG 1/2016 privind Normele de aplicare a Codului fiscal specifică faptul că consiliile locale prin procedurile aprobate, vor stabili condițiile și sectoarele de activitate, precum și modul de organizare și funcționare a serviciilor publice pentru care se propun taxele respective și modalitățile de consultare și de obținere a acordului persoanelor fizice și juridice beneficiare ale serviciilor respective.

Nu se vor acorda reduceri sau scutiri de la plata taxelor speciale conform Legii 227/2015

Domeniile în care consiliul local poate adopta taxe speciale se stabilesc în conformitate cu OUG 57/2019 art,166 alin 1 lit (e) si art.129 alin.2 lit.b si alin 4 lit.c.. Conform Legii 227/2015 nu se vor acorda reduceri sau scutiri de la plata taxelor speciale

Având în vedere cele mentionate propunem consiliului local al comunei Alexandru Odobescu adoptarea unei hotărâri care să reglementeze modalitatea de adoptare/actualizare a taxelor speciale și domeniile în care se pot institui, care să fie în concordanță cu prevederile legale în vigoare.

Intocmit,

Serban Selena

# ANEXA 1 LAHCL NR.12/10.02.2020

Regulament de adoptare/actualizare a taxelor speciale și domeniile în care se pot institui

## Cap.l — Scopul adoptării prezentului regulament

Art. 1 Prezentul Regulament stabilește cadrul general în care Consiliul Local al COMUNEI Alexandru Odobescu poate adopta taxe speciale pentru funcționarea unor servicii publice locale create în interesul persoanelor fizice și juridice.

Taxele speciale se instituie prin Hotărâri de consiliu distincte, caz în care acestea constituie și modalitatea administrării acestora, sau prin hotărâri de consiliul local prin care se adoptă anual impozitele și taxele locale.

## Cap.ll. Sectoarele de activitate în care se pot institui taxe speciale

Art. 2 Domeniile de activitate în care Consiliul Local poate institui taxe speciale:

* Domeniul fiscal- pentru toate serviciile prestate contribuabililor în domeniul impozitelor și taxelor locale, precum și a altor venituri ale bugetului local

Administrarea domeniul public și privat al comunei Alexandru Odobescu

* Desfășurarea, finanțarea unor activități de utilitate publică
* Urbanism și autorizarea construcțiilor
* Autorizații pentru a desfășura o activitate economică și a altor autorizații similare - Cadastru
* Copiere și comunicare documente din arhiva comunei Alexandru Odobescu Utilizarea infrastructurii - Eliberarea unor acte într-un termen mai scurt decât cel stabilit prin lege
* Cultura, sport, agrement
* Piețe, târguri și oboare
* Evidența populație și stare civilă

 Registru agricol

* Folosirea/utilizarea temporară a domeniului public și privat al comunei
*  Serviciul voluntar pentru situații de urgență
* Închirierea bunurilor din domeniul publie si privat al comunei

Domeniile de activitate prevazute în prezentul Regulament se vor completa în funcție de necesitățiile comunitații în conformitate cu prevederile legale

## Cap.lll. Condiții de instituire a taxelor speciale

Art. 3 Taxele speciale se vor institui numai în interesul persoanelor fizice și juridice care se folosesc de serviciile publice locale pentru care s-au instituit taxele speciale respective.

Art. 4 Taxele speciale instituite în conformitate cu prevederile prezentului Regulament se vor încasa într-un cont distinct

Art. 5 Contul de execuție al taxelor speciale instituite conform prevederilor prezentului Regulament. va fi aprobat de către Consiliul Local al comunei Alexandru Odobescu.

Art. 6 Cuantumul taxelor speciale se stabilește anual, iar veniturile obținute din acestea se utilizează integral pentru acoperirea cheltuielilor efectuate pentru înființarea serviciilor publice locale, precum și pentru finanțarea cheltuielilor de întreținere și funcționare ale acestor servicii, În situația în care, într-un an fiscal, consiliul local nu ia nici o decizie referitoare la cuantumul taxelor speciale, se consideră că acestea ramân la nivelul stabilit în anul fiscal anterior.

Art. 7.Modul de îndeplinire, stabilire, declarate, incasare, destinația taxelor speciale, contravențiile si sancțiunile în domeniu se stabilesc prin hotarâre a Consilului Local, odată cu instituirea taxelor speciale.

Art. 8 Pentru neachitarea la scadență a contravalorii serviciului prestat, se vor percepe majorari de întârziere conform prevederilor legale în vigoare.

Art. 9 Taxele speciale vor intra în vigoare numai după ce hotărârile Consiliului Local, prin care au fost aprobate vor fi aduse la cunoștință publică.

Art. 10 Condițiile prevăzute în prezentul titlu trebuie întrunite cumulativ pentru instituirea taxelor speciale.

### IV. Modalități de consultare a persoanelor fizice și juridice — beneficiare a serviciilor pentru care se instituie taxe speciale

Art. 11 Anunțul referitor la elaborarea proiectului de hotărâre va fi adus la cunoștința publică cu cel puțin 30 de zile înaintea supunerii spre analiză, avizare și adoptare de către consiliul local și va cuprinde următoarele elemente:

 raportul de specialitate privind necesitatea adoptării actului normativ propus.

 termenul limită, locul și modalitatea în care cei interesați pot transmite în scris propuneri, sugestii, opinii, cu valoare de recomandare la proiectul supus dezbaterii.

Art. 12 Termenul de primire a propunerilor, sugestiilor, opiniilor va fi de 10 zile de la aducerea la cunoștința publică a anunțului referitor la elaborarea proiectului de hotărâre,

Art. 13 Dacă nu se primesc opinii, sugestii, propuneri la proiectele de hotărâri prin care se instituie taxe speciale, acestea vor fi supuse dezbaterii Consiliului Local al comunei Alexandru Odobescu în forma propusă de inițiator.

### V. Actualizarea de către Consiliul Local a taxelor speciale instituite în anii anteriori

Art. 14 Taxele speciale instituite în comuna Alexandru Odobescu, în baza vechiului regulament rămân în vigoare și se vor actualiza conform prevederilor actualului Regulament.

Art. 15 Actualizarea taxelor speciale instituite în baza vechiului regulament, se vor actualiza anual/multianual și poate reprezenta  Ajustarea unei taxe speciale cu coeficientul de inflație aplicabil în anul fiscal respectiv

 Redimensionarea taxei, dacă este cazul, sau modificarea modalității de percepere a acesteia

Art. 16 În situația în care se necesită actualizarea taxei speciale în cursul unui an fiscal, sau redimensionarea acesteia, se va respecta procedura de consultare a persoanelor fizice și juridice prevazute la capitolul IV din prezentul Regulament.

### VI. Dispoziții finale

Nu se vor acorda reduceri sau scutiri de la plata taxelor speciale conform Legii 227/2015

Art. 17 Prevederile prezentului Regulament se completează cu dispozițiile legale în vigoare.

Art. 18 Prezentul Regulament intră în vigoare la data adopătarii de către Consiliul Local

Alexandru Odobescu.

Intocmit,

Consilier superior Serban Selena

Presedinte de sedinta, Secretar,

Stanescu Nelu Ispas Vasile